ᱤᱴᱟᱣᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱤᱴᱟᱣᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰETW) ᱫᱚ ᱦᱟᱣᱲᱟ-ᱫᱤᱞᱞᱤ ᱢᱩᱬ ᱞᱟᱭᱤᱱ ᱟᱨ ᱦᱟᱣᱲᱟ-ᱜᱟᱭᱟ-ᱫᱤᱞᱞᱤ ᱞᱟᱭᱤᱱ ᱨᱮᱱᱟᱜ ᱠᱟᱱᱯᱩᱨ-ᱫᱤᱞᱞᱤ ᱦᱟᱹᱴᱤᱧ ᱨᱮ ᱢᱮᱱᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱚ ᱢᱩᱸᱫᱽ ᱨᱮ ᱢᱤᱫᱴᱟᱝ ᱠᱟᱱᱟ ᱾ ᱱᱚᱣᱟ ᱫᱚ ᱠᱟᱱᱯᱩᱨ ᱥᱮᱱᱴᱨᱟᱞ ᱠᱷᱚᱱ ᱑᱓᱙ ᱠᱤᱞᱚᱢᱤᱴᱚᱨ (᱘᱖ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱴᱩᱸᱰᱞᱟ ᱫᱚ ᱱᱚᱸᱰᱮ ᱠᱷᱚᱱ ᱙᱒ ᱠᱤᱞᱚᱢᱤᱴᱚᱨ (᱕᱗ ᱢᱟᱭᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱠᱷᱚᱱ ᱟᱜᱽᱨᱟ ᱞᱟᱹᱜᱤᱫ ᱞᱟᱭᱤᱱ ᱵᱟᱨ ᱦᱟᱹᱴᱤᱧ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱤᱴᱟᱣᱟ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱤᱴᱟᱣᱟ ᱟᱨ ᱚᱱᱟ ᱥᱩᱨ ᱨᱮᱱᱟᱜ ᱴᱚᱴᱷᱟ ᱠᱚᱨᱮ ᱠᱟᱹᱢᱤ ᱮᱫᱟ ᱾ ᱤᱴᱟᱣᱟ ᱫᱚ ᱡᱚᱢᱩᱱᱟ ᱜᱟᱰᱟ ᱟᱨ ᱪᱚᱢᱵᱚᱞ ᱨᱮᱱᱟᱜ ᱱᱟᱹᱭ ᱛᱚᱯᱚᱞ ᱥᱩᱨ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ

ᱤᱥᱴ ᱤᱱᱰᱤᱭᱟᱱ ᱨᱮᱞᱣᱮ ᱠᱚᱢᱯᱟᱹᱱᱤ ᱫᱚ ᱑᱙ ᱥᱟᱭ ᱥᱮᱨᱢᱟ ᱨᱮ ᱦᱟᱣᱲᱟ ᱠᱷᱚᱱ ᱫᱤᱞᱞᱤ ᱫᱷᱟᱹᱨᱤᱡ ᱨᱮᱞᱣᱮ ᱞᱟᱭᱤᱱ ᱵᱮᱱᱟᱣ ᱨᱮᱱᱟᱜ ᱠᱟᱹᱢᱤ ᱠᱚ ᱮᱛᱚᱦᱚᱵ ᱠᱮᱫᱟ ᱾ ᱢᱩᱜᱚᱞᱥᱚᱨᱟᱭ ᱫᱷᱟᱹᱨᱤᱡ ᱞᱟᱭᱤᱱ ᱵᱮᱱᱟᱣᱚᱜ ᱠᱟᱱ ᱚᱠᱛᱚ ᱨᱮ ᱟᱨ ᱦᱟᱣᱲᱟ ᱥᱩᱨ ᱨᱮ ᱞᱟᱭᱤᱱ ᱠᱚ ᱠᱟᱹᱢᱤ ᱞᱟᱹᱜᱤᱫ ᱛᱮ, ᱯᱩᱭᱞᱩ ᱨᱮᱞ ᱑᱘᱕᱙ ᱥᱟᱞ ᱨᱮ ᱤᱞᱟᱦᱟᱵᱟᱫᱽ ᱠᱷᱚᱱ ᱠᱟᱱᱯᱩᱨ ᱫᱷᱟᱹᱨᱤᱡ ᱪᱟᱞᱟᱣ ᱞᱮᱱᱟ ᱟᱨ ᱑᱘᱖᱐ ᱥᱟᱞ ᱨᱮ ᱠᱟᱱᱯᱩᱨ-ᱤᱴᱟᱣᱟ ᱦᱟᱹᱴᱤᱧ ᱥᱮᱵᱟ ᱞᱟᱹᱜᱤᱫ ᱛᱮ ᱵᱮᱵᱚᱥᱛᱟ ᱮᱱᱟ ᱾ ᱑᱘᱖᱔ ᱥᱟᱞ ᱨᱮ ᱦᱟᱣᱲᱟ ᱠᱷᱚᱱ ᱫᱤᱞᱞᱤ ᱫᱷᱟᱹᱨᱤᱡ ᱯᱩᱭᱞᱩ ᱛᱷᱨᱩ ᱴᱨᱮᱱ ᱨᱮᱱᱟᱜ ᱠᱳᱪ ᱫᱚ ᱰᱷᱚᱝᱜᱟ ᱵᱷᱟᱨᱤ ᱠᱟᱛᱮ ᱤᱞᱟᱦᱟᱵᱟᱫᱽ ᱨᱮ ᱡᱚᱢᱩᱱᱟ ᱜᱟᱰᱟ ᱨᱮ ᱯᱟᱨᱚᱢ ᱠᱮᱜᱼᱟ ᱾ ᱑᱘᱖᱕-᱑᱘᱖᱖ ᱥᱮᱨᱢᱟ ᱨᱮ ᱡᱚᱢᱩᱱᱟ ᱨᱮ ᱨᱮ ᱢᱟᱨᱮ ᱱᱮᱭᱱᱤ ᱯᱚᱞ ᱯᱩᱨᱟᱹᱣ ᱥᱟᱶᱛᱮ ᱨᱮᱞ ᱜᱟᱹᱰᱤ ᱠᱚ ᱪᱟᱞᱟᱣ ᱮᱱᱟ ᱾

᱒᱐᱑᱕ ᱥᱟᱞ ᱨᱮ, ᱤᱴᱟᱣᱟ-ᱵᱷᱤᱸᱰ-ᱜᱣᱟᱞᱤᱭᱚᱨ ᱟᱨ ᱤᱴᱟᱣᱟ-ᱢᱟᱱᱯᱩᱨᱤ ᱨᱮᱞ ᱞᱟᱭᱤᱱ ᱯᱩᱨᱟᱹᱣ ᱛᱟᱭᱚᱢ ᱤᱴᱟᱣᱟ ᱨᱮᱞᱣᱮ ᱥᱴᱮᱥᱚᱱ ᱫᱚ ᱢᱤᱫ ᱡᱚᱸᱠᱥᱚᱱ ᱞᱮᱠᱟᱛᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱰᱟᱦᱟᱨ ᱨᱮ ᱯᱩᱭᱞᱩ ᱯᱟᱥᱮᱱᱡᱚᱨ ᱴᱨᱮᱱ ᱫᱚ ᱒᱗ ᱯᱷᱮᱵᱽᱨᱩᱣᱟᱨᱤ ᱒᱐᱑᱖ ᱨᱮ ᱮᱛᱚᱦᱚᱵ ᱞᱮᱱᱟ ᱾ ᱤᱴᱟᱣᱟ-ᱢᱟᱱᱯᱩᱨᱤ ᱨᱮᱞᱣᱮ ᱞᱟᱭᱤᱱ ᱦᱚᱸ ᱒᱐᱑᱗ ᱥᱟᱞ ᱠᱷᱚᱱ ᱪᱟᱞᱟᱜ ᱠᱟᱱᱟ ᱾

᱒᱐᱑᱖ ᱥᱟᱞ ᱨᱮ ᱮᱴᱟᱜ ᱞᱟᱭᱤᱱ ᱵᱟᱦ ᱞᱮᱠᱟᱛᱮ ᱟᱜᱽᱨᱟ ᱫᱷᱟᱹᱨᱤᱡ ᱥᱮᱱᱚᱜᱼᱟ ᱾ ᱱᱚᱣᱟ ᱞᱟᱭᱤᱱ ᱫᱚ ᱤᱴᱟᱣᱟ ᱡᱚᱸᱠᱥᱚᱱ ᱠᱷᱚᱱ ᱢᱮᱱᱟᱜᱼᱟ ᱾ ᱩᱫᱤ ᱢᱳᱲ ᱡᱚᱸᱠᱥᱚᱱ ᱫᱷᱟᱹᱨᱤᱡ ᱪᱟᱞᱟᱜᱼᱟ ᱾ ᱡᱟᱦᱟᱸ ᱨᱮ ᱞᱟᱭᱤᱱ ᱫᱚ ᱵᱟᱨ ᱴᱷᱟᱶ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱢᱤᱫᱴᱟᱹᱝ ᱫᱚ ᱵᱷᱤᱸᱰ ᱞᱮᱠᱟᱛᱮ ᱜᱣᱟᱞᱤᱭᱚᱨ ᱫᱷᱟᱹᱨᱤᱡ ᱪᱟᱞᱟᱜᱼᱟ ᱟᱨ ᱫᱚᱥᱟᱨᱟᱜ ᱫᱚ ᱵᱟᱦ ᱞᱮᱠᱟᱛᱮ ᱟᱜᱽᱨᱟ ᱠᱮᱱᱴ ᱫᱷᱟᱹᱨᱤᱡ ᱪᱟᱞᱟᱜᱼᱟ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
ᱠᱟᱱᱯᱩᱨ-ᱯᱟᱱᱠᱤ ᱥᱮᱠᱴᱚᱨ ᱫᱚ ᱑᱙᱖᱘-᱑᱙᱖᱙ ᱥᱮᱨᱢᱟ ᱨᱮ ᱟᱨ ᱯᱟᱱᱠᱤ-ᱴᱩᱸᱰᱞᱟ ᱫᱚ ᱑᱙᱗᱑-᱗᱒ ᱥᱮᱨᱢᱟ ᱨᱮ ᱤᱞᱮᱠᱴᱨᱤᱯᱷᱤᱞᱰ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 ᱤᱴᱟᱣᱟ ᱨᱮ ᱨᱮᱞᱜᱟᱹᱰᱤ ᱠᱚ



ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱛᱷᱚᱠ:ᱤᱴᱟᱣᱟ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱯᱨᱚᱭᱟᱜᱽᱨᱟᱡᱽ ᱨᱮᱞᱣᱮ ᱦᱟᱹᱴᱤᱧ